ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብሕማም ኢቦላ ዝተለኸፉ ሰባት ናብ በቴ-ክርስትያን ተወሲዶም 24 ጉንቦት 2018 ምንጪ ስእሊ, AFP መግለጺ ስእሊ, ሕማም ኢቦላ መድመይቲ ከስዕብ ይኽእል'ዩ ኣብ ዲሞክራሲያዊት ሪፓብሊክ ኮንጎ ሰለስተ ብሕማም ኢቦላ ዝተለኽፉ ሰባት፡ ቤተሰቦም ንቤተክርስቲያን ክወስድዎም ድሕሪ ምሕታቶም ካብቲ ተዓቚቦምሉ ዝነበሩ ማእከል ሕክምና ወጺኦም ከምዝኸዱ ውድብ ጥዕና ዓለም ኣፍሊጡ። ክልተ ካብኣቶም ድማ ጸኒሖም ክሞቱ እንከለዉ እቲ ሳልሳዮም ግን ናብቲ ኣብ ከተማ ምባምዳካ ዝርከብ ማእከል ሕክምና ተመሊሱ። ከምዚ ዓይነት ስጉምቲ ድማ ነቶም ምስፍሕፋሕ ናይቲ ተላባዒ ሕማም ንምግታእ ዝረባረቡ ዘለዉ ሰብ ሞያ ጥዕና ሓድሽ ብድሆ ኮይኖም ከምዘሎ ልእኽቲ ቢቢሲ ኣብታ ሃገር ኣን ሶይ ገሊጻ። ኢቦላ ፈውሲ የብሉን እቲ ሕማም ኣብታ ሓደ ሚልዮን ህዝቢ ዝነብረላ ከተማ ምባንዳካ ብቕልጡፍ ክላባዕ ከምዝኽእል ሰብ ሞያ ጥዕና ኣጠንቂቖም። ውሸባ እቲ ዝበለጸ መቆጻጸሪ ናይቲ ተላባዒ ሕማም'ዩ። እቲ ሕማም ኣብ 8 ግንቦት ካብ ዝቕልቀል ኣትሒዙ 58 ሰባት ተለኺፎም ኣለዉ ኢሉ ውድብ ጥዕና ዓለም። 27 ሰባት ሞይቶም፡ ዛጊት እቶም ሰለስተ ብኢቦላ ተለኺፎም ከምዝሞቱ ተረጋጊጹ'ሎ። ከመይ ገይሮም'ዮም እቶም ሕሙማት ካብቲ ማእከል ወጺኦም?
